CELEX: 32006R1756
Language: mt
Date: 2006-11-28 00:00:00
Title: Regolament tal-Kunsill (KE) Nru 1756/2006 tat- 28 ta' Novembru 2006 li jemenda r-Regolament (KE) Nru 2667/2000 dwar l-Aġenzija Ewropea għar-Rikostruzzjoni

13.12.2008         MT               Il-Ġurnal Uffiċjali ta’ l-Unjoni Ewropea                         527

32006R1756

L 332/18                         IL-ĠURNAL UFFIĊJALI TA’ L-UNJONI EWROPEA                      30.11.2006

                        REGOLAMENT TAL-KUNSILL (KE) Nru 1756/2006

                                       tat-28 ta’ Novembru 2006

li jemenda r-Regolament (KE) Nru 2667/2000 dwar l-Aġenzija Ewropea għar-Rikostruzzjoni

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-ewwel
sentenza ta' l-Artikolu 181a(2) tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew1,

1
           Opinjoni tat-12 ta' Ottubru 2006 (għadha mhux ippubblikata fil-Ġurnal Uffiċjali).
 ---pagebreak--- 528              MT                Il-Ġurnal Uffiċjali ta’ l-Unjoni Ewropea                   13.12.2008

Billi:

(1)       L-assistenza Komunitarja prevista fir-Regolament (KE) Nru 2666/2000 tal-5 ta’ Diċembru
          2000 dwar l-assistenza għall-Albanija, il-Bosnja u Ħerżegovina, il-Kroazja, ir-Repubblika
          Federali tal-Jugoslavja u dik li qabel kienet ir-Repubblika Jugoslava tal-Maċedonja, li
          jħassar ir-Regolament (KE) Nru 1628/96 u li jemenda r-Regolamenti (KEE) Nru 3906/89 u
          (KEE) Nru 1360/90 u d-Deċiżjonijiet 97/256/KE u 1999/311/KE1 ("il-programm
          CARDS") hija implimentata fis-Serbja u l-Montenegro, inkluż il-Kosovo kif imfisser mir-
          Riżoluzzjoni 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999, u
          dik li qabel kienet ir-Repubblika Jugoslava tal-Maċedonja mill-Aġenzija Ewropea għar-
          Rikostruzzjoni stabbilita bir-Regolament (KE) Nru 2667/20002.

(2)       Ir-Regolament (KE) Nru 2667/2000 japplika sal-31 ta' Diċembru 2006.

(3)       Ir-Regolament (KE) Nru 2667/2000 jipprevedi rapport mill-Kummissjoni lill-Kunsill dwar
          il-futur tal-mandat ta’ l-Aġenzija Ewropea għar-Rikostruzzjoni.

(4)       Il-Kummissjoni ppreżentat ir-rapport imsemmi lill-Kunsill, u lill-Parlament bħala
          informazzjoni, fit-23 ta' Diċembru 2005.

(5)       F'dak ir-rapport, il-Kummissjoni pproponiet li l-Aġenzija Ewropea għar-Rikostruzzjoni ma
          tissoktax, iżda li xorta waħda tkun estiża l-eżistenza tagħha b'sentejn, sal-31 ta' Diċembru
          2008, bil-mandat u status attwali, sabiex l-attivitajiet tagħha taħt il-programm CARDS
          jieqfu gradwalment.

(6)       Ir-Regolament (KE) Nru 2667/2000 għandu għaldaqstant jiġi emendat kif meħtieġ,

1
         ĠU L 306, 7.12.2000, p. 1. Regolament kif emendat l-aħħar bir-Regolament Nru 2112/2005
         (ĠU L 344, 27.12.2005, p. 23).
2
         ĠU L 306, 7.12.2000, p. 7. Regolament kif emendat l-aħħar bir-Regolament (KE) Nru
         389/2006 (ĠU L 65, 7.3.2006, p. 5).
 ---pagebreak--- 13.12.2008      MT               Il-Ġurnal Uffiċjali ta’ l-Unjoni Ewropea                          529

ADOTTA DAN IR-REGOLAMENT:

                                              Artikolu 1

Fl-Artikolu 16 tad-Deċiżjoni (KE) 2667/2000, id-data "31 ta’ Diċembru 2006" għandha tinbidel bi
"31 ta’ Diċembru 2008".

                                              Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali ta'
l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 28 ta’ Novembru 2006.

                                             Għall-Kunsill
                                             Il-President

                                        E. HEINALUOMA